Ła Via Crucis o Via Dołorsa el xe on rito de ła Cexa catołega che ricostuise e comemora el percorso dołoroso de Jexù che el va a ła croxefision in tel golgota. Ła çełebrasion de ła Via Crucis el xe pì frecuente in tei Vènare de ła cuarexema e in tel Vènare Santo. In comunità łe çełebrasion łe vien fate in conpagnia de canti e orasion. Ła Via Crucis ła xe cofàta da cuatordexe stasion: 1) Jexù condanà a morte 2) Jexù carga ła croxe 3) Jexù rabaltà da ła croxe ła prima volta 4) Jexù cata so mama Maria 5) Jexù el xe jutà dal Cireneo 6) Jexù ghe vien sugà el muxo da ła Veronica 7) Jexù rabaltà da ła croxe ła segonda volta 8) Jexù consoła łe pìe done de Jerusałeme che pianxe par eło 9) Jexù rabaltà da ła croxe ła tersa volta 10) Jexù spojà dal so vestiario 11) Jexù inciodà inte ła croxe 12) Jexù el more in croxe 13) Jexù el vien tirà xó da ła croxe e metesto inte łe brasa de Maria 14) Jexù el vien sepełesto.